ພະສັນຕະປາປາ ແຟຣນຊິສ ຊົງຮຽກຮ້ອງ ໃຫ້ມີ ການສ້າງສັນຕິພາບ ໃນແຫຼມເກົາຫຼີ (ວີດີໂອ)
ພະສັນຕະປາປາ ແຟຣນຊິສ ຊົງກ່າວວ່າ ການຄືນດີກັນ ຈະມີຂຶ້ນໄດ້ ກໍຕໍ່ເມື່ອມີການໃຫ້ອະໄພ ຊຶ່ງກັນແລະກັນ.
ພະສັນຕະປາປາແຟຣນຊິສ ໄດ້ຊົງເສັດສິ້ນການປະພາດເອເຊຍ ຄັ້ງ ທຳອິດຂອງພະອົງໃນວັນຈັນມື້ນີ້ ແລະຊົງຮຽກຮ້ອງໃຫ້ມີການ ປອງດອງ ກັນລະຫວ່າງເກົາຫຼີໃຕ້ ແລະຄູ່ສັດຕູຄອມມີວນິດທີ່ຂົມ ຂຶ່ືນ ເກົາຫຼີເໜືອ ນັ້ນ ພະສັນຕະປາປາຊົງອອກຄຳຮຽກຮ້ອງ ເພື່ອສັນຕິພາບໃນແຫຼມ ເກົາຫຼີ ທີ່ປະເຊີນກັບບັນຫານັ້ນ ໃນພິທີທາງສາສະໜາທີ່ໂບດ Myeongdong ຢູ່ນະຄອນຫຼວງໂຊລ ຊຶ່ງມີປະທານາທິບໍດີເກົາຫຼີ ໃຕ້ ທ່ານນາງ Park Geun-hye ໄປຮ່ວມນຳນັ້ນ ພະສັນຕະປາ ປາ ຊົງກ່າວວ່າການຄືນດີກັນ ກໍຈະມີຂຶ້ນໄດ້ກໍຕໍ່ເມື່ອມີການໃຫ້ອະ ໄພກັນ ເຖິງແມ່ນມັນອາດຈະປາກົດວ່າ ບັນດາເຈົ້າໜ້າທີ່ກາໂຕລິກໃນເກົາຫຼີໃຕ້ ໄດ້ຊຸກຍູ້ໃຫ້ ພຽງຢາງສົ່ງຄະນະຜູ້ຕາງໜ້າຈາກ ສະມາຄົມກາໂຕລິກເກົາຫຼີ ທີ່ລັດຄວບຄຸມນັ້ນ ມາຮ່ວມໃນພິທີທາງສາສະໜາໃນມື້ນີ້ ທີ່ນະຄອນຫຼວງໂຊລ ແຕ່ອຳນາດປົກຄອງເກົາຫຼີເໜືອປະຕິເສດຄຳເຊື້ອເຊີນນັ້ນ ໂດຍ ອ້າງເຫດຜົນເຖິງການຊ້ອມລົບຮ່ວມປະຈຳປີລະຫວ່າງເກົາຫຼີໃຕ້ແລະສະຫະລັດ ທີ່ໄດ້ ເລີ້ມຂຶ້ນໃນວັນຈັນມື້ນີ້ ເຊັ່ນກັນ ຜ່ານມາ ເກົາຫຼີເໜືອໄດ້ປະຕິຍານວ່າ ຈະເປີດສາກທຳການໂຈມຕີກ່ອນ ຢ່າງໄຮ້ຄວາມ ເມດຕາປານີ ຕໍ່ເກົາຫຼີໃຕ້ ຖ້າຫາກການຊ້ອມລົບດຳເນີນໄປຕາມແຜນ